cyanic-selkie/wikianc huggingface dataset:
Φάμπιαν Ντζίζγκα
Καριέρα
Το Καλοκαίρι του 2017 και ενώ είναι σχεδόν σίγουρη η μεταγραφή του στην Ιταλική Γκρουπ Μόντσα (π. Βόλεϊ Μιλάνο), ο Ολυμπιακός τον πείθει να μετακομίσει στον Πειραιά σε μια από τις μεγαλύτερες ίσως μεταγραφές στην ιστορία του τμήματος πετοσφαίρισης της ερυθρόλευκης ομάδας.
Διεθνής καριέρα
Η σταδιοδρομία του Φαμπιάν Ντριζίζγκα στις εθνικές ομάδες της Πολωνίας ξεκίνησε το 2006, με τη συμμετοχή του στην Εθνική Εφήβων, με την οποία κατέκτησε το χρυσό μετάλλιο στους αγώνες της Ομοσπονδίας Κρατών Ανατολικής Ευρώπης (EEVZA) το 2006 καθώς και το ασημένιο μετάλλιο στο Ευρωπαϊκό Πρωτάθλημα Κ-18, το 2007 στην Αυστρία. Στη συνέχεια μεταπήδησε στην ομάδα Νέων και το 2009 κλήθηκε για πρώτη φορά στην Εθνική Ανδρών Πολωνίας, σε ηλικία 19 ετών. Η πρώτη του συμμετοχή στην Εθνική ομάδα της χώρας του έγινε σε ενα φιλικό εναντίον της Γαλλίας το 2010. Σταδιακά έγινε ο βασικός πασαδόρος της Πολωνικής Εθνικής ομάδας Ανδρών, με την οποία κατέκτησε το χρυσό μετάλλιο στο Παγκόσμιο Πρωτάθλημα του 2014 και τα χάλκινα μετάλλια στο Ευρωπαϊκό Πρωτάθλημα του 2011 και στο Παγκόσμιο Κύπελλο του 2015. Επίσης συμμετείχε με την Εθνική Πολωνίας στους Ολυμπιακούς Αγώνες του Ρίο το 2016, όπου η Πολωνία κατετάγη στις θέσεις 5 - 8.
Ο Φαμπιάν Ντρζίζγκα αποτελεί μια από τις μεγαλύτερες αθλητικές φυσιογνωμίες της Πολωνίας αφού στις 27 Οκτωβρίου 2014 ο Πολωνός Πρόεδρος Μπρόνισλαβ Κομορόβσκι τον βράβευσε με τον Χρυσό Σταυρό Αξίας, για τα εξαιρετικά του αθλητικά επιτεύγματα και για την προβολή των Πολωνών στον Κόσμο.
Διεθνείς διοργανώσεις
'''Κύπελλο Θριάμβου (Τσάλεντζ Καπ)
'''Τσάμπιονς Λιγκ
Εθνικά Πρωταθλήματα
1 Πρωτάθλήμα Πολωνίας
1 Πρωτάθλήμα Ελλάδας
1 Πρωτάθλήμα Ρωσίας
Εθνικά Κύπελλα
1 Σούπερ Καπ Πολωνίας
Εξωτερικοί σύνδεσμοι - Πηγές
Κατηγορία:Πολωνοί πετοσφαιριστές Κατηγορία:Πετοσφαιριστές ΟΣΦΠ
Εθνόσημο της Ανγκουίλας
right|150px|thumb|Το εθνόσημο της Ανγκουίλας Το εθνόσημο της Ανγκουίλας αποτελείται από ένα έμβλημα που βρίσκουμε στη σημαία της Ανγκουίλας, παραδοσιακό σύμβολο για το έδαφος αυτό. Το εθνόσημο αποτελείται από τρία δελφίνια, χρώματος πορτοκαλί που πηδούν πάνω από τη θάλασσα. Τα θηλαστικά αυτά συμβολίζουν την επιμονή, την ενότητα και τη δύναμη και σχηματίζουν συνεχόμενο κύκλο. Το λευκό φόντο του εμβλήματος είναι σύμβολο ειρήνης και ηρεμίας. Η βάση είναι μπλε τιρκουάζ και συμβολίζει τη θάλασσα που περιβάλλει το νησί, όπως επίσης και την πίστη, τα νιάτα και την ελπίδα.
Εξωτερικοί σύνδεσμοι
Ανγκουίλα Κατηγορία:Ανγκουίλα
Μιχαήλ Ιταλικός
Ο Μιχαήλ Ιταλικός ήταν Έλληνας βυζαντινός ρήτορας του 12ου αιώνα. Επί του αυτοκράτορα Ιωάννη του Κομνηνού υπήρξε διδάσκαλος της φιλοσοφίας και ρητορικής. Αργότερα χειροτονήθηκε επίσκοπος Φιλιππούπολης. Στο αξίωμα αυτό κατόρθωσε με την ευφράδειά του να αποκτήσει την εκτίμηση του Γερμανού αυτοκράτορα Κόνραντ και να διαφυλάξει την επαρχία του από τις αρπαγές των Σταυροφόρων. Είναι άγνωστο πότε πέθανε, αλλά σίγουρο είναι ότι το 1166 δεν ήταν πλέον επίσκοπος Φιλιπούπολης. Άφησε πολλά έργα λογοτεχνικά, σοφιστικά, πανηγυρισμούς, και άλλα. Το 1143 ο Μιχαήλ Ιταλικός εκανε ένα ενθρονιστήριο λόγο με τον αυτοκράτορα Μανουήλ Α’ για το ηλιοκεντρικό σύστημα.
Αναφορές
Κατηγορία:Ρήτορες Κατηγορία:Βυζαντινοί συγγραφείς Κατηγορία:Βυζαντινοί του 12ου αιώνα Κατηγορία:Επίσκοποι του 12ου αιώνα Μιχαηλ
Χο Τσι Μιν
Ο Χο Τσι Μιν (Hồ Chí Minh,, 19 Μαΐου 1890 – 2 Σεπτεμβρίου 1969), αποδιδόμενος και ως Χο Τσι Μινχ , ήταν Βιετναμέζος κομμουνιστής επαναστάτης και πολιτικός που διατέλεσε πρωθυπουργός (1946–1955) και πρόεδρος (1945–1969) της Λαϊκής Δημοκρατίας του Βιετνάμ (Βόρειο Βιετνάμ).
Ο Χο Τσι Μιν ηγήθηκε του κινήματος ανεξαρτησίας των Βιετμίν από το 1941 και μετά, ιδρύοντας την κομμουνιστική Λαϊκή Δημοκρατία του Βιετνάμ το 1945 και νικώντας τη Γαλλική Ένωση το 1954, στη μάχη του Ντιεν Μπιεν Φου. Έχασε πολιτική ισχύ εντός του Βόρειου Βιετνάμ στα τέλη της δεκαετίας του 1950, αλλά παρέμεινε πρόεδρος μέχρι το θάνατό του. Η πρώην πρωτεύουσα του Νοτίου Βιετνάμ, Σαϊγκόν, μετά την πτώση της στις δυνάμεις του Βορείου Βιετνάμ, μετονομάστηκε προς τιμήν του σε «πόλη Χο Τσι Μιν».
Τα πρώτα χρόνια
Ο Χο Τσι Μιν γεννήθηκε με το όνομα Νγκουγιέν Σιν Κουνγκ το 1890 στο μικρό χωριό Κιμ Λιέν, στην επαρχία Νγκε Αν του Βιετνάμ. Είχε τρία αδέρφια, την υπάλληλο του γαλλικού στρατού Μπαχ Λιεν (ή Νγκουγιέν Θι Θαν), τον γεωμάντη Νγκουγιέν Σιν Κιεμ (ή Νγκουγιέν Τατ Ντατ) και τον Νγκουγιέν Σιν Νουάν, που πέθανε βρέφος. Ακολουθώντας τις κομφουκιανικές παραδόσεις, στην ηλικία των 10 ετών ο πατέρας του τον ονόμασε Νγκουγιέν Τατ Θαν (Νγκουγιέν ο Ολοκληρωμένος).
Ο πατέρας του Χο Τσι Μιν, Νγκουγιέν Σιν Σακ, ήταν μελετητής του κομφουκιανισμού, δάσκαλος και αργότερα αυτοκρατορικός διοικητής της μικρής και απομακρυσμένης περιοχής Μπιν Κε (Κουί Νον), με έντονη εθνικοαπελευθερωτική δράση. Έχασε το αξίωμά του για κατάχρηση εξουσίας, μετά το θάνατο ενός σημαντικού τοπικού παράγοντα αρκετές μέρες μετά την τιμωρία του με 100 ραβδιές. Ο πατέρας του Χο Τσι Μιν έστειλε τον γιο του να σπουδάσει σε ένα γαλλικό λύκειο στην παλιά αυτοκρατορική πρωτεύουσα Χουέ, πιστεύοντας ότι τα υπόδουλα έθνη πρέπει να αφομοιώσουν τον πολιτισμό των κατακτητών τους αν θέλουν να τους πολεμήσουν αποτελεσματικά. Το 1907, ο νεαρός Χο Τσι Μιν σπούδασε δάσκαλος και τα επόμενα χρόνια δίδαξε για ένα μικρό διάστημα σε δημοτικά σχολεία.
Πολιτική εκπαίδευση στη Γαλλία
Στις 5 Ιουνίου του 1911, ο Χο Τσι Μιν άφησε το Βιετνάμ με ένα γαλλικό ατμόπλοιο, το Ναύαρχος Λατούς-Τρεβίλ, εργαζόμενος ως βοηθός στα μαγειρεία. Με την άφιξή του στη Μασσαλία της Γαλλίας, υπέβαλε αίτηση εγγραφής στο Γαλλικό Σχολείο Αποικιακής Διοίκησης, η οποία όμως απορρίφθηκε. Κατά την παραμονή του στη Γαλλία, δούλεψε ως καθαριστής, σερβιτόρος και υπάλληλος σε φωτογραφείο. Πέρναγε τον περισσότερο ελεύθερο χρόνο του σε δημόσιες βιβλιοθήκες, διαβάζοντας βιβλία ιστορίας και εφημερίδες για να εξοικειωθεί με το δυτικό πολιτισμό και την πολιτική του. Ήταν η αρχή της μυθιστορηματικής ζωής του κατά τη διάρκεια της οποίας γύρισε την Ευρώπη, τη Βόρεια και Νότια Αμερική, την Ασία και την Αφρική, έμαθε άπταιστα πολλές ευρωπαϊκές και ασιατικές γλώσσες και έγινε διαδοχικά μούτσος, θαλαμηπόλος, μπόνγκος σε παγόδα βουδιστών, κηπουρός, χιονοκαθαριστής, λαντζέρης, μάγειρας, φωτογράφος, δημοσιογράφος, συγγραφέας, καθηγητής πανεπιστημίου, εκδότης, αρχηγός αντάρτικου και πρόεδρος της δημοκρατίας μιας μικρής χώρας που, κάτω από την ηγεσία του, αντιμετώπισε δύο αποικιακές υπερδυνάμεις. Το τέλος του Α΄ Παγκοσμίου Πολέμου τον βρήκε στο Παρίσι, όπου εργαζόταν ως φωτογράφος και εντάχθηκε στην αριστερή πτέρυγα του γαλλικού σοσιαλιστικού κόμματος. Εκεί ίδρυσε οργάνωση όλων των εξορίστων αριστερών αντιαποικιοκρατών και εξέδωσε την εβδομαδιαία εφημερίδα Ο Παρίας.
Στη Σοβιετική Ένωση και την Κίνα
thumb|left|150px|Χο Τσι Μιν, 1921 Το 1920, όταν διασπάστηκε το σοσιαλιστικό κόμμα, έγινε ιδρυτικό μέλος του Γαλλικού Κομμουνιστικού Κόμματος και αργότερα πήρε μέρος στο συνέδριο της Κομμουνιστικής Διεθνούς στη Μόσχα, όπου γνωρίστηκε με τον Βλαντιμίρ Λένιν και τον Λέοντα Τρότσκι. Οι ηγετικές ικανότητες και η πλατιά μόρφωση του νεαρού επαναστάτη έκαναν εντύπωση στους Σοβιετικούς ηγέτες, που τον κάλεσαν να μείνει ένα διάστημα στη Μόσχα και να σπουδάσει στο Κομμουνιστικό Πανεπιστήμιο Εργαζομένων της Ανατολής, όπως και έγινε. Κατά τη διάρκεια της τριετούς παραμονής του, είχε την ευκαιρία να συναντήσει τον Ιωσήφ Στάλιν, τον Καρλ Ράντεκ, τον Γκριγκόρι Ζινόβιεφ, τον Γκεόργκι Δημητρόφ, τον Έρνστ Τέλμαν και γενικά την αφρόκρεμα του διεθνούς κομμουνιστικού κινήματος. Το 1924, ως βασικός εισηγητής στο 5ο συνέδριο της Κομμουνιστικής Διεθνούς για το αποικιακό ζήτημα, ανέπτυξε, πολύ πριν από τον Μάο Τσετούνγκ, τη θεωρία για τον επαναστατικό ρόλο της αγροτιάς των αποικιών και τη στρατηγική της «περικύκλωσης των πόλεων» από την επαναστατημένη ύπαιθρο, θεμέλιο όλων των αντάρτικων κινημάτων της Ανατολής που ακολούθησαν. Το 1925 μετέβη στην Κίνα με το ψευδώνυμο Λι Τιούι. Επίσημα, ήταν μεταφραστής του Σοβιετικού προξένου στην Κουανγκτσόου, ανεπίσημα όμως δημιούργησε την Ένωση Επαναστατικής Νεολαίας Βιετνάμ, η οποία έφερνε νεαρούς Βιετναμέζους πατριώτες στην Κίνα για πολιτική και στρατιωτική εκπαίδευση από Σοβιετικούς, στη στρατιωτική ακαδημία του Γουαμπόα.
Όταν ο Κινέζος εθνικιστής ηγέτης Τσιανγκ Κάι Σεκ συγκρούστηκε με τους κομμουνιστές, το 1927, ο Βιετναμέζος επαναστάτης γύρισε στη Μόσχα για να ξαναμπεί στην Ινδοκίνα το 1930, παράνομος πια, αφού η δράση του τον είχε κάνει στόχο όλων των αποικιακών δυνάμεων. Για αρκετό διάστημα έζησε στη Μπανγκόκ, καμουφλαρισμένος σαν βουδιστής-καλόγερος (μπόνγκος).
Η επαναστατική του «κατήχηση» αυτής της περιόδου επηρέασε τους βουδιστές μοναχούς, γεγονός που φάνηκε στις επανειλημμένες εξεγέρσεις τους τις επόμενες τρεις δεκαετίες. Την ίδια περίοδο, ίδρυσε το Κομμουνιστικό Κόμμα της Ινδοκίνας, το οποίο αργότερα μετονομάστηκε σε Κ.Κ. Βιετνάμ και, τελικά, Εργατικό Κόμμα Βιετνάμ. Τον Ιούνιο του 1931 συνελήφθη από τους Άγγλους και φυλακίστηκε στο Χονγκ Κονγκ, ενώ η Ινδοκίνα εξελισσόταν μία μεγάλη αγροτική εξέγερση. Δικαστήριο των γαλλικών δυνάμεων κατοχής τον καταδίκασε ερήμην σε θάνατο, ως υποκινητή της εξέγερσης, και ζήτησε από το Λονδίνο την έκδοσή του, ώστε να εκτελεστεί στην Ινδοκίνα.
Το κίνημα ανεξαρτησίας
Το 1942 συνελήφθη από τους Κινέζους εθνικιστές του Κουομιντάνγκ. Επί 15 μήνες, ο Χο Τσι Μιν έμεινε κλεισμένος σε φυλακές. Τελικά, διέφυγε το θάνατο και απελευθερώθηκε έπειτα από πιέσεις συμμαχικών δυνάμεων, που ήθελαν να χρησιμοποιήσουν τις στρατιωτικές ικανότητες και τις πολύτιμες πληροφορίες των Βιετμίν εναντίον των Ιαπώνων. Με το τέλος του Β΄ Παγκοσμίου Πολέμου, ο Χο Τσι Μιν εκλέχθηκε πρόεδρος της νεαρής αυτονακηρυγμένης Δημοκρατίας του Βιετνάμ. Το 1946 οι Βιετμίν και οι Γάλλοι αποικιοκράτες υπέγραψαν τη συμφωνία των Παρισίων, με την οποία ο Χο αναγνωριζόταν πρόεδρος του Βόρειου (μόνο) Βιετνάμ, το οποίο θεωρείτο ανεξάρτητο τμήμα της γαλλικής κοινοπολιτείας, ενώ οι Γάλλοι δεσμεύτηκαν για δημοψήφισμα στο Νότιο Βιετνάμ με το ερώτημα της ένωσης με το Βορρά και της ανεξαρτητοποίησης από τη Γαλλία.
Δεν χρειάστηκε παρά ένας χρόνος για να σπάσει η συμφωνία και να αρχίσει ο σκληρός απελευθερωτικός αγώνας των Βιετμίν, που στέφθηκε με θρίαμβο, μετά τη συντριβή των Γάλλων στο Ντιέν Μπιεν Φου (8 Μαΐου 1954). Η συνθήκη της Γενεύης που ακολούθησε, διχοτόμησε το Βιετνάμ με όριο τον 17ο παράλληλο, αναγνωρίζοντας την ανεξαρτησία του (κομμουνιστικού) Βορρά. Λίγο αργότερα, οι Αμερικανοί διαδέχτηκαν τους Γάλλους στην Ινδοκίνα, πυροδοτώντας έναν νέο αιματηρό πόλεμο για την ανεξαρτησία.
Ο θάνατος
Ο Χο Τσι Μιν πέθανε σε ηλικία 79 ετών στις 2 Σεπτεμβρίου του 1969 στο Ανόι. Ο κομμουνιστής ηγέτης υπέφερε επί αρκετούς μήνες από καρδιακά προβλήματα. Οι Times του Λονδίνου έγραψαν στη σχετική νεκρολογία «με το θάνατο του Χο Τσι Μιν, η παγκόσμια κομμουνιστική οικογένεια χάνει μια προσωπικότητα που θα πάρει τη θέση της δίπλα στον Λένιν, τον Στάλιν και τον Μάο, ως μια από τις πλέον εξέχουσες μορφές του κομμουνιστικού κινήματος». Ο Χο Τσι Μιν ή «Θείος Χο», όπως τον αποκαλούσαν σε ένδειξη αγάπης και σεβασμού οι συμπατριώτες του, άφησε την τελευταία του πνοή τη στιγμή που η θριαμβευτική νίκη των Βιετκόνγκ (όπως είχαν στο μεταξύ μετονομαστεί οι Βιετμίν) εναντίον των Αμερικανών διαγραφόταν ως βέβαιη. Έπειτα από ένα τριήμερο προσκύνημα της σορού, στην τιμητική φρουρά της οποίας εναλλάχθηκε όλη η κρατική και κομματική ηγεσία, 250.000 Βιετναμέζοι συνόδευσαν τον ηγέτη τους στην τελετή της κηδείας του, στις 8 Σεπτεμβρίου, μαζί με τον Σοβιετικό πρωθυπουργό Κοσίγκιν, τον Κινέζο αναπληρωτή πρωθυπουργό Λι Χσιέν Νιέν και μία σειρά άλλους επιφανείς παράγοντες του διεθνούς κομμουνιστικού κινήματος. Κατά τη διάρκεια της τελετής ο Α΄ Γραμματέας του Εργατικού Κόμματος και νέος ισχυρός άνδρας του Βόρειου Βιετνάμ, Λε Ντουέν, διάβασε στο πλήθος την πολιτική διαθήκη του Χο Τσι Μιν, την οποία ο απελθών ηγέτης είχε συντάξει, προαισθανόμενος το τέλος του, ήδη στις 10 Μαΐου. Στο λιτό και μεστό αυτό κείμενο, μίλησε για τις δύο μεγάλες έγνοιες που είχε ως τις τελευταίες του στιγμές: την ενότητα του κομμουνισμού και τη νίκη της επανάστασης. «Έχοντας αφιερώσει όλη μου τη ζωή στην υπόθεση της Επανάστασης, όσο περήφανος νιώθω βλέποντας την ανάπτυξη του διεθνούς κομμουνιστικού και εργατικού κινήματος, τόσο θλίβομαι για τις διχογνωμίες που διαιρούν τα αδελφά κόμματα», έγραψε ο Χο Τσι Μιν, αναφερόμενος στη σινοσοβιετική διένεξη. «Εύχομαι το κόμμα μας να κάνει το καλύτερο δυνατό ώστε να συμβάλει αποτελεσματικά στην αποκατάσταση της ενότητας των αδελφών κομμάτων, στο έδαφος του μαρξισμού-λενινισμού και του προλεταριακού διεθνισμού». Όσο για τον εθνικοαπελευθερωτικό αγώνα, υπογράμμισε ότι όλες οι γέφυρες έχουν κοπεί, όλα τα καράβια της επιστροφής έχουν πυρποληθεί και η μόνη εναλλακτική λύση που υπάρχει είναι η απόλυτη, συντριπτική νίκη: «''Ο αμυντικός πόλεμος που διεξάγουμε απέναντι στους Αμερικανούς εισβολείς μπορεί να τραβήξει σε μάκρος. Οι συμπατριώτες μας μπορεί να χρειαστεί να υποβληθούν σε νέες θυσίες, περιουσιών και ανθρώπινων ζωών. Σε κάθε περίπτωση, οφείλουμε να αφιερωθούμε ολόψυχα στη μάχη με τους Αμερικανούς εισβολείς ως την τελική νίκη. Τα ποτάμια μας, τα βουνά μας, το λαό μας, δεν μπορεί κανείς να μας τα πάρει! Αφού συντρίψουμε τους Γιάνκηδες, θα μπορέσουμε να χτίσουμε την πατρίδα μας δέκα φορές πιο όμορφη και ισχυρή!''».
Εξωτερικοί σύνδεσμοι
Κατηγορία:Πρόεδροι του Βιετνάμ Κατηγορία:Κομμουνιστές Κατηγορία:Αντικαπιταλιστές
Σημαία της Ανγκουίλας
thumb|250px|[[Αρχείο:FIAV 110010.svg|23px Λόγος σημαίας: 1:2]] Η εθνική σημαία της Ανγκουίλας αποτελείται από μια γαλάζια σημαία με τη βρετανική σημαία επάνω αριστερά και το εθνόσημο της Ανγκουίλας στην κάτω δεξιά γωνία.
Το εθνόσημο αποτελείται από τρία δελφίνια, που συμβολίζουν τη φιλία, τη σοφία και τη δύναμη.
Πρόκειται για την τρίτη σημαία της Ανγκουίλας. Η πρώτη σημαία (1967) ήταν κόκκινη και μπλε με το όνομα του νησιού σε κίτρινο χρώμα και με δύο γοργόνες. Η σημαία αυτή αντικαταστάθηκε κατά τη σύντομη περίοδο της ανεξαρτησίας από τη σημαία με τα τρία δελφίνια, η οποία ακόμα και σήμερα χρησιμοποιείται στο νησί. Η σημαία αυτή ήταν λευκή με μπλε λωρίδα στη βάση της σημαίας, πάνω από την οποία ήταν καλλιτεχνικά σχεδιασμένα τρία χρυσά δελφίνια. Η σημαία καθιερώθηκε το 1990.
Εξωτερικοί σύνδεσμοι
Κατηγορία:Ανγκουίλα Ανγκουίλα Κατηγορία:Σημαίες του Ηνωμένου Βασιλείου
Κοινότητα Πεμονίων
Η Κοινότητα Πεμονίων είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Πεμόνια. Περιλαμβάνοντας μόνον την έδρα της έχει 107 κατοίκους σύμφωνα με την απογραφή του 2011 και εκπροσωπείται από την πρόεδρο κ. Μαρία Βατσάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Κωνσταντίνος Ταλιαδούρης
Ο Κωνσταντίνος Ταλιαδούρης (Σκοπός Ανατολικής Θράκης, 1893 - Θεσσαλονίκη, 26 Σεπτεμβρίου 1978 ) ήταν Έλληνας πολιτικός και κτηματίας.
Σταδιοδρομία
Γεννήθηκε στον Σκοπό Ανατολικής Θράκης το 1893. Στα Γρεβενά εγκαταστάθηκε ως πρόσφυγας μετά τη Μικρασιατική Καταστροφή. Εξελέγη για πρώτη φορά βουλευτής Γρεβενών (πληρεξούσιος στην Δ΄ Εθνοσυνέλευση) το έτος 1923 ενώ κατά διαστήματα επανεξελέγη βουλευτής Κοζάνης (1950, 1956, 1958 με το Κόμμα Φιλελευθέρων και 1961, 1963, 1964 με την Ένωση Κέντρου του Γεωργίου Παπανδρέου). Διετέλεσε υπουργός Βορείου Ελλάδος στην κυβέρνηση Γεωργίου Παπανδρέου 1964 κατά το διάστημα από τις 19 Φεβρουαρίου 1964 έως τις 6 Ιανουαρίου 1965. Πρωτοστάτησε στην ίδρυση του Νομού Γρεβενών με νόμο τον Οκτώβριο του 1964. Λόγω της προσφοράς του στήθηκε προτομή στην κεντρική πλατεία των Γρεβενών και προς τιμήν του, δόθηκε το όνομα του σε δρόμο της πόλης (οδός Κωνσταντίνου Ταλιαδούρη). Η προτομή του ανεγέρθηκε και στην πλατεία του Νέου Σκοπού Σερρών, καθώς ως τέως υπουργός ανέλαβε τα έξοδα για την ανέγερση ολόκληρου του 2ου ορόφου στο δημοτικό κτίριο "Ορφέας" που στεγάζει τη Βιβλιοθήκη-Αναγνωστήριο του χωριού και η οποία εγκαινιάστηκε στις 26 Μαΐου 1966.
Λίγο πριν πεθάνει ανέγειρε με δικά του έξοδα πτέρυγα μαιευτικής κλινικής στο νοσοκομείο των Γρεβενών. Ο Κώστας Ταλιαδούρης απεβίωσε έπειτα από ασθένεια, το 1978 και κηδεύτηκε από τον ιερό ναό της Αχειροποίητου, στη Θεσσαλονίκη, στις 26 Σεπτεμβρίου 1978. Ήταν παντρεμένος με την Αλεξάνδρα Ταλιαδούρη (1898-1989).
Παραπομπές
Κατηγορία:Βουλευτές Κοζάνης Κατηγορία:Έλληνες υπουργοί Βορείου Ελλάδος Κατηγορία:Βουλευτές Γρεβενών Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με την Ένωση Κέντρου
Ματωμένη Παρασκευή (1972)
Ματωμένη Παρασκευή (Bloody Friday) είναι ο όρος που χρησιμοποιείται για την περιγραφή των βομβιστικών επιθέσεων που σημειώθηκαν στις 21 Ιουλίου του 1972 από τον Προσωρινό IRA και συγκεκριμένα από την επονομαζόμενη "Ταξιαρχία του Μπέλφαστ", στην περιοχή της ομώνυμης πόλης της Βόρειας Ιρλανδίας και είχαν ως αποτέλεσμα τον θάνατο 9 ανθρώπων (7 πολιτών και 2 στρατιωτών) και τον τραυματισμό άλλων 130.
Οι βομβιστικές αυτές επιθέσεις ήταν μέρος μιας συντονισμένης εκστρατείας παρόμοιων επιθέσεων του IRA εναντίον οικονομικών, στρατιωτικών και πολιτειακών στόχων σε ολόκληρη τη Βόρεια Ιρλανδία. Είναι χαρακτηριστικό πως το 1972 σημειώθηκαν στη χώρα εκατοντάδες βομβιστικές επιθέσεις.
Γενικά
Μέλη του ΙRA τοποθέτησαν συνολικά 22 βόμβες σε σταθμευμένα αυτοκίνητα σε διάφορα σημεία του Μπέλφαστ. Οι βόμβες ανατινάσσονταν η μια μετά την άλλη από τις 14:10 μέχρι τις 15:15 με απολογισμό 9 νεκρούς (αναμεσά τους και 2 γυναίκες καθολικού δόγματος, του δόγματος που κυριαρχεί στη Δημοκρατία της Ιρλανδίας καθώς και ανάμεσα στους υποστηρικτές του IRA) και 130 τραυματίες. Υπήρξαν προειδοποιήσεις από την οργάνωση μέσω των τοπικών ΜΜΕ για τις επιθέσεις μισή ώρα πριν την πρώτη έκρηξη και περίπου 70 λεπτά πριν την τελευταία. Ο αρχηγός του IRA, Σων Μακ Στιοφάιν, υποστήριξε πως αυτές οι προειδοποιήσεις αγνοήθηκαν σκόπιμα από τους Βρετανούς για πολιτικούς και τακτικούς λόγους. Εκτός από τις προειδοποιήσεις του IRA, έλαβαν χώρα άλλες δυο προειδοποιήσεις που αποδείχτηκε ότι ήταν φάρσες, με αποτέλεσμα να παρεμποδιστεί η εκκένωση αρκετών περιοχών. Εξαιτίας αυτών των γεγονότων η Αστυνομική Διεύθυνση του Όλστερ και ο Βρετανικός Στρατός δεν μπόρεσαν να εκκενώσουν αρκετές περιοχές πριν την έκρηξη των παγιδευμένων αυτοκινήτων. Μάλιστα, εξαιτίας του μεγάλου αριθμού βομβών στην περιοχή του κέντρου του Μπέλφαστ, τη στιγμή που οι πολίτες διέφευγαν από την ακτίνα μιας βόμβας μετέβαιναν χωρίς να το γνωρίζουν στην ακτίνα άλλης.
Τριάντα χρόνια μετά τη Ματωμένη Παρασκευή, ο IRA ζήτησε συγγνώμη για τις συγκεκριμένες επιθέσεις.
Αντιδράσεις και Συνέπειες
Το 1972 σκοτώθηκαν συνολικά 479 άτομα σε συγκρούσεις στη Βόρεια Ιρλανδία. Δέκα μέρες μετά τη Ματωμένη Παρασκευή ο Βρετανικός Στρατός προχώρησε σε εκτεταμένες εκκαθαριστικές επιχειρήσεις στις περιοχές του Μπέλφαστ και του Ντέρι που ελέγχονταν από τον IRA, ενώ πραγματοποιήθηκαν αρκετές επιθέσεις Ενωτικών παραστρατιωτικών οργανώσεων για εκδίκηση. Αξιοσημείωτο είναι το γεγονός πως και η ίδια η Ματωμένη Παρασκευή θεωρείται από πολλούς ως απάντηση στη "Ματωμένη Κυριακή".
Αμαντιείς
Οι Αμαντιείς ή Άβαντες ήσαν αρχαίο ελληνικό φύλο ευρισκόμενο στο βορειότερο τμήμα της Ηπείρου. Μια αρχαία ελληνική πόλη, η Αμάντια, έλαβε την ονομασία της από τους τελευταίους. Υπήρχε, επίσης, ιλλυρικό φύλο με παρεμφερή ονομασία ευρισκόμενο στην Παννονία, οι Αμαντινοί.
Παραπομπές
Κατηγορία:Χαονία Κατηγορία:Αρχαίοι Έλληνες Κατηγορία:Αρχαία φύλα στην Ήπειρο Κατηγορία:Αρχαία φύλα στην Αλβανία Κατηγορία:Ιλλυρικές φυλές
Ζωοδόχος Πηγή (αποσαφήνιση)
Ζωοδόχος Πηγή είναι όνομα προερχόμενο από την χριστιανική θρησκεία και χρησιμοποιείται για τους παρακάτω οικισμούς, αλλά και σημαντικό αριθμό εκκλησιών, μονών, αγιάσματος και εικόνων:
Οικισμοί:
Ζωοδόχος Πηγή Περίστασης Πιερίας
Αγιάσματα:
Κατηγορία:Αποσαφηνίσεις ελληνικών τοπωνυμίων
Stairway to Heaven
Το Stairway to Heaven είναι τραγούδι του αγγλικού συγκροτήματος Led Zeppelin, το οποίο κυκλοφόρησε το 1971. Η σύνθεση του κομματιού έγινε από τον κιθαρίστα του συγκροτήματος Τζίμι Πέιτζ και τον τραγουδιστή του Ρόμπερτ Πλαντ και συμπεριλήφθηκε στο τέταρτο (Led Zeppelin IV) δίσκο τους. Το τραγούδι, πλέον, θεωρείται ως ένα από τα καλύτερα ροκ τραγούδια όλων των εποχών.
Fighting the World
Το Fighting the World είναι το πέμπτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 14 Μαΐου του 1987 μέσω της δισκογραφικής εταιρείας Atco Records.
Φραγκίσκη του Αμπουάζ
Η Φραγκίσκη, γαλλ. Françoise d'Amboise (9 Μαΐου 1427 - 4 Νοεμβρίου 1485) από τον Οίκο του Αμπουάζ ήταν Γαλλίδα Ρωμαιο-Καθολική, που ανακηρύχθηκε ευλογημένη. Ήταν κόρη επισκόπου και καρδιναλίου και με τον γάμο της έγινε δούκισσα της Βρετάνης.
Βιογραφία
Ήταν κόρη του Λουδοβίκου του Αμπουάζ (απεβ. 1511) πρίγκιπα του Ταλμόν και υποκόμη του Τουάρ και της Λουίζας-Μαρίας ντε Ριέ. Για να διαφύγει από τη βία της εποχής της, πήγε με τη μητέρα της στην Αυλή της Βρετάνης, όπου διέμεινε στο Βανν και μετά στη Νάντη. Στην ηλικία των 3 ετών μνηστεύθηκε με τον Πέτρο, δευτερότοκο γιο του Ιωάννη Ε΄ δούκα της Βρετάνης, για πολιτικούς λόγους. Τον παντρεύτηκε στα 15 έτη της, το 1442.
Το 1450, έπειτα από το απροσδόκητο τέλος του Φραγκίσκου Α΄ δούκα της Βρετάνης (μεγαλύτερου αδελφού του Πέτρου), τον διαδέχθηκε ο σύζυγός της ως Πέτρος Β΄. Η Φραγκίσκη είχε μία διακριτική ζωή, αλλά και ενεργή συμμετοχή στη διακυβέρνηση της Βρετάνης: βοηθούσε τους φτωχούς και τους ασθενείς. Είχε επίσης μία ισχυρή αίσθηση δικαιοσύνης. Αφού ο σύζυγός της ασθένησε και απεβίωσε το 1457, η Φραγκίσκη ήλθε σε διαμάχη με τον Λουδοβίκο ΙΑ΄ της Γαλλίας, που ήθελε να τη νυμφευτεί. Ήταν χήρα, χωρίς παιδιά· ίδρυσε, μαζί με τον Ζαν Σορέτ, το πρώτο μοναστήρι των Καρμηλιτών στη Γαλλία το 1463.
Έλαβε τον μοναστικό πέπλο και έγινε μοναχή το 1468, όταν εισήλθε στη μονή των Τριών Μαριών στο Βανν. Απεβίωσε στη Νάντη 58 ετών, στο μοναστήρι των Καρμηλιτών μοναζουσών. Το 1863 αγιοποιήθηκε από τον πάπα Πίο Θ΄.
Οικογένεια
Παντρεύτηκε το 1442 τον Πέτρο Β΄ των Ντρε-Μονφόρ δούκα της Βρετάνης. Δεν απέκτησαν απογόνους.
Πηγές
Κατηγορία:Οίκος του Ντρε Κατηγορία:Δούκισσες της Βρετάνης
Ψηφιακή επεξεργασία σήματος
Η ψηφιακή επεξεργασία σήματος (ΨΕΣ, αγγλ.: Digital signal processing ή DSP) ασχολείται με την επεξεργασία σημάτων στο πεδίο του χρόνου, του χώρου ή/και της συχνότητας, τα οποία αναπαρίστανται ως ακολουθίες αριθμών ή συμβόλων. Η ψηφιακή και η αναλογική επεξεργασία σήματος συναποτελούν το διεπιστημονικό γνωστικό πεδίο της επεξεργασία σήματος που βασίζονται σε τεχνικές των εφαρμοσμένων μαθηματικών. Κάποιες εφαρμογές της ψηφιακής επεξεργασίας σήματος είναι η επεξεργασία ήχου, η αναγνώριση φωνής, η επεξεργασία σημάτων από σόναρ, ραντάρ και συστοιχίες αισθητήρων, η εκτίμηση φάσματος, η στατιστική επεξεργασία σήματος, η ψηφιακή επεξεργασία εικόνας, η επεξεργασία σήματος στις τηλεπικοινωνίες, ο έλεγχος συστημάτων, η επεξεργασία βιοϊατρικών σημάτων και η επεξεργασία σεισμικών δεδομένων.
Ο σκοπός της ψηφιακής επεξεργασίας σήματος συνήθως είναι η μέτρηση, το φιλτράρισμα ή η συμπίεση συνεχόμενων αναλογικών φυσικών σημάτων. Το πρώτο βήμα συνήθως είναι η μετατροπή του σήματος από αναλογικό σε ψηφιακό, μέσω δειγματοληψίας και κβάντισης σήματος με τη βοήθεια ενός μετατροπέα αναλογικού σήματος σε ψηφιακό (ADC), ο οποίος μετασχηματίζει το αναλογικό σήμα σε μια ακολουθία από αριθμούς. Συχνά όμως το ζητούμενο σήμα εξόδου είναι επίσης αναλογικό παρόλο που η επεξεργασία έχει ψηφιακό χαρακτήρα, επομένως χρειάζεται και ένας μετατροπέας ψηφιακού σήματος σε αναλογικό (DAC). Αν και αυτή η διαδικασία μπορεί να είναι πιο πολύπλοκη σε σχέση με την αναλογική επεξεργασία και έχει διακριτό πεδίο τιμών, η χρήση υπολογιστικής ισχύος στην ψηφιακή επεξεργασία σήματος έχει πολλά πλεονεκτήματα σε σχέση με την αναλογική επεξεργασία σήματος σε πολλές εφαρμογές, όπως ο εντοπισμός και η διόρθωση λαθών στις επικοινωνίες και η συμπίεση δεδομένων.
Οι αλγόριθμοι ΨΕΣ εκτελούνται από παλιά σε υπολογιστές, σε εξειδικευμένους επεξεργαστές που ονομάζονται ψηφιακοί επεξεργαστές σήματος σε υλικό που κατασκευάζεται ειδικά για αυτόν τον σκοπό, όπως τα ολοκληρωμένα κυκλώματα εφαρμογών (Application-Specific Integrated Circuits, ASIC). Σήμερα χρησιμοποιούνται και άλλες τεχνολογίες για την ψηφιακή επεξεργασία σήματος όπως οι ισχυροί μικροεπεξεργαστές γενικής χρήσης, οι συστοιχίες επιτόπια προγραμματιζόμενων πυλών (FPGA), οι ψηφιακοί ελεγκτές σήματος (κυρίως σε εφαρμογές στη βιομηχανία, όπως ο έλεγχος κινητήρων) και οι επεξεργαστές ροής (stream processors).
Δειγματοληψία σήματος
Η ψηφιακή επεξεργασία σήματος χρησιμοποιείται όλο και περισσότερο, λόγω της αυξανόμενης χρήσης των ηλεκτρονικών υπολογιστών. Για να χρησιμοποιηθεί ένα αναλογικό σήμα σε έναν υπολογιστή πρέπει να μετατραπεί σε ψηφιακό μέσω ενός μετατροπέα από αναλογικό σε ψηφιακό.
Η δειγματοληψία συνήθως γίνεται σε δύο στάδια, τη μετατροπή σε διακριτές τιμές (discretization) και τον κβαντισμό (quantization). Στο πρώτο στάδιο, το πεδίο των σημάτων χωρίζεται σε κλάσεις ισοδυναμίας και ο κβαντισμός προκύπτει από την αντικατάσταση ενός σήματος από το αντίστοιχο σήμα που αναπαριστά την κλάση ισοδυναμίας του. Στο στάδιο του κβαντισμού οι τιμές του σήματος αναπαριστώνται από τιμές από ένα πεπερασμένο σύνολο.
Χρόνος και χώρος
Η πιο συχνή προσέγγιση για αναπαράσταση στο πεδίο του χρόνου ή του χώρου είναι η επεξεργασία του σήματος εισόδου με μια μέθοδο που ονομάζεται φιλτράρισμα (filtering). Το ψηφιακό φιλτράρισμα συνήθως αποτελείται από έναν γραμμικό μετασχηματισμό μεταξύ ενός δείγματος του σήματος εισόδου ή εξόδου και των γύρω του δειγμάτων. Υπάρχουν πολλοί τρόποι να χαρακτηριστεί ένα φίλτρο, κάποιοι από αυτούς είναι:
Τα φίλτρα μπορούν να αναπαρασταθούν από μπλοκ διαγράμματα, τα οποία στη συνέχεια μπορούν να οδηγήσουν σε έναν αλγόριθμο επεξεργασίας δειγμάτων που να υλοποιείται μέσω εντολών σε υλικό. Ένα φίλτρο μπορεί επίσης να περιγραφεί σαν εξίσωση διαφορών (difference equation), ένα σύνολο από μηδενικά και πόλους ή, αν είναι φίλτρο FIR, σαν κρουστική ή βηματική απόκριση.
Η έξοδος ενός ψηφιακού φίλτρου σε κάποια είσοδο μπορεί να υπολογιστεί από την συνέλιξη του σήματος εισόδου με την κρουστική απόκριση.
Stairway to Heaven
Το τραγούδι μπορεί να χωριστεί σε τρία μέρη, στα οποία μεγαλώνει προοδευτικά τόσο το τέμπο όσο και η έντασή του. Στο πρώτο μέρος υπάρχει μία ακουστική εισαγωγή από κιθάρα και recorder, πριν λάβουν μέρος τα ηλεκτρικά όργανα. Στο τελευταίο μέρος ανεβαίνει το τέμπο του κομματιού και αποκτά έναν πιο Hard Rock ήχο, και κορυφώνεται με το σόλο του Πέιτζ και το κλείσιμο του τραγουδιού, από τον Πλαντ, να τραγουδά ακαπέλα την εξής φράση: «And she's buying the stairway to heaven».
Ψηφιακή επεξεργασία σήματος
Συχνότητα
Τα σήματα μετατρέπονται από το πεδίο του χρόνου ή του χώρου στο πεδίο της συχνότητας μέσω του μετασχηματισμού Φουριέ. Ο μετασχηματισμός Φουριέ μετατρέπει την πληροφορία του σήματος σε δύο στοιχεία ανά συχνότητα, το μέγεθος και την φάση. Συχνά ο μετασχηματισμός Φουριέ μετατρέπεται στο πεδίο της ισχύος, που είναι το μέγεθος κάθε συχνότητας υψωμένο στο τετράγωνο.
Κοινότητα της Βικιπαίδειας
Η κοινότητα της Βικιπαίδειας είναι το σύνολο των συνεισφερόντων στη διαδικτυακή εγκυκλοπαίδεια Βικιπαίδεια ή Wikipedia όπως είναι γνωστή διεθνώς, με τους συνεισφέροντες στο εγχείρημα να ονομάζονται Βικιπαιδιστές/ριες. Στο Αγγλικό Λεξικό της Οξφόρδης προστέθηκε η λέξη Wikipedian τον Αύγουστο του 2012.
Τύποι Βικιπαιδιστών
Η συντριπτική πλειοψηφία των Βικιπαιδιστών είναι εθελοντές. Ωστόσο καθώς με την πάροδο του χρόνου η Βικιπαίδεια μεγάλωσε και απέκτησε μεγαλύτερη επιρροή, εμφανίστηκαν και άλλοι τύποι βικιπαιδιστών όπως οι:
Μέγεθος
Μελέτες που έχουν ασχοληθεί με το μέγεθος της κοινότητας της Βικιπαίδειας έδειξαν μια εκθετική αύξηση του αριθμού των συνεισφερόντων κατά τα πρώτα χρόνια. Τον Απρίλιο του 2008, ο συγγραφέας και λέκτορας και ο επιστήμονας υπολογιστών  υπολόγισαν πως οι ώρες που αντιστοιχούν στη δημιουργία όλου του περιεχομένου της Βικιπαίδειας υπολογίζονται στις περίπου 100 εκατομμύρια ανθρωπο-ώρες.
Ψηφιακή επεξεργασία σήματος
Συχνότητα
Ο πιο συχνός σκοπός της ανάλυσης σημάτων στο πεδίο της συχνότητας είναι η ανάλυση ιδιοτήτων του σήματος. Ο μηχανικός μπορεί να μελετήσει το φάσμα των συχνοτήτων για να εντοπίσει ποιες συχνότητες υπάρχουν στο σήμα εισόδου.
Κοινότητα της Βικιπαίδειας
Μέγεθος
Τον Νοέμβριο του 2015, υπήρχαν 291 γλωσσικές εκδόσεις της Βικιπαίδειας, στις οποίες συνολικά υπήρχαν πάνω από: Την ίδια χρονική περίοδο, η αγγλική έκδοση ξεπέρασε τα 5 εκατομμύρια λήμματα.
Ψηφιακή επεξεργασία σήματος
Συχνότητα
Εκτός από την πληροφορία της συχνότητας συχνά χρειάζεται και η πληροφορία της φάσης. Αυτή μπορεί να δοθεί από τν μετασχηματισμό Φουριέ και το πώς μεταβάλλεται μαζί με την συχνότητα μπορεί να είναι σημαντικό σε πολλές εφαρμογές.
Κοινότητα της Βικιπαίδειας
Μέγεθος
Ο σημερινός συνολικός αριθμός λημμάτων στην ελληνική Βικιπαίδεια είναι Special:Statistics λήμματα, με Special:Statistics εγγεγραμένους χρήστες εκ των οποίων οι Special:ActiveUsers είναι ενεργοί -οι συντάκτες οι οποίοι κάνουν πάνω από μια ενέργεια το μήνα θεωρούνται ενεργοί-. Οι συντάκτες της Βικιπαίδειας συνεχίζουν να δημιουργούν νέα λήμματα καθώς και να επιμελούνται τα υπάρχοντα, αφιερώνοντας από λίγες ώρες το μήνα έως πολλές ώρες την ημέρα ανάλογα με τον βαθμό ενασχόλησης τους με το εγχείρημα.
Stairway to Heaven
Το Stairway to Heaven ψηφίστηκε ως το τρίτο καλύτερο ροκ κομμάτι όλων των εποχών μέσω του τηλεοπτικού σταθμού VH1, και τοποθετήθηκε 31ο στη λίστα του περιοδικού Rolling Stone, Κατάλογος με τα 500 σημαντικότερα τραγούδια όλων των εποχών. Επίσης, τη δεκαετία του 1970, στις ΗΠΑ, ήταν το τραγούδι που ζήτησαν περισσότερες φορές να ακουστεί στο ραδιόφωνο, αν και ποτέ δεν κυκλοφόρησε εκεί ως single. Ενώ, σε ψηφοφορία που έγινε στην ελληνική έκδοση του περιοδικού Metal Hammer, το τραγούδι κατέλαβε την 7η θέση στα 200 καλύτερα ροκ τραγούδια όλων των εποχών.
Ψηφιακή επεξεργασία σήματος
Συχνότητα
Το φιλτράρισμα μπορεί να γίνει με τον μετασχηματισμό στο πεδίο της συχνότητας, εφαρμογή του φίλτρου και μετασχηματισμό πίσω στο πεδίο του χρόνου. Αυτή είναι μια γρήγορο λειτουργία με πολυπλοκότητα O(n log n) και μπορεί στην πράξη να αποδώσει όλα τα φίλτρα.
Κοινότητα της Βικιπαίδειας
Κίνητρα ενασχόλησης
Μια μελέτη του 2003 της Βικιπαίδειας ως κοινότητα, ανέφερε πως τα χαμηλά κόστη συναλλαγών της συμμετοχής σε ένα λογισμικό wiki είναι καταλυτική ως προς την συνεργασιακή ανάπτυξη, και πως η συνολική προσέγγιση η οποία στοχεύει στη δημιουργική ανάπτυξη ενθαρρύνει τη συμμετοχή.
Stairway to Heaven
Εξωτερικοί σύνδεσμοι
Κατηγορία:Αγγλόφωνα τραγούδια Κατηγορία:Τραγούδια των Led Zeppelin Κατηγορία:Τραγούδια του 1971 Κατηγορία:Νικητές Grammy Hall of Fame Award
Κοινότητα της Βικιπαίδειας
Κίνητρα ενασχόλησης
Μια άλλη έρευνα του 2005, ανέλυσε τα πιθανά κίνητρα των Βικιπαιδιστών προτείνοντας πως ο λόγος για τον οποίο οι χρήστες γράφουν για τη Βικιπαίδεια είναι ώστε να κερδίσουν αναγνώριση από την κοινότητα μέσα στην οποία συμμετέχουν.
Το 2007, μια νέα εργασία σχετικά με το τι μπορεί να παρακινεί τους συντάκτες, συσχέτισε τα γενικότερα κίνητρα του εθελοντισμού πέρα από τη Βικιπαίδεια, με τους συνεισφέροντες στη Βικιπαίδεια. Τα 6 κύρια κίνητρα των εθελοντών, τα οποία είχαν καθοριστεί σε μια παλαιότερη μελέτη, αναλύθηκαν όπως παρακάτω:
Ψηφιακή επεξεργασία σήματος
Συχνότητα
Υπάρχουν κάποιοι μετασχηματισμοί στο πεδίο της συχνότητας που χρησιμοποιούνται συχνά. Για παράδειγμα, το κέπστρουμ (cepstrum) μετατρέπει ένα σήμα στο πεδίο της συχνότητας μέσω του μετασχηματισμού Φουριέ, παίρνει τον λογάριθμο και στη συνέχεια εφαρμόζει άλλον έναν μετασχηματισμό Φουριέ. Αυτό δίνει έμφαση στις συχνότητες με μικρότερο μέγεθος ενώ διατηρεί τη διάταξη των μεγεθών σε όλες τις συχνότητες.
Κοινότητα της Βικιπαίδειας
Κίνητρα ενασχόλησης
Στα παραπάνω 6 κίνητρα η έρευνα πρόσθεσε και 2 νέους παράγοντες:
Fighting the World
Αυτός ήταν ο πρώτος heavy metal δίσκος, ο οποίος ηχογραφήθηκε και μιξαρίστηκε αποκλειστικά με ψηφιακό εξοπλισμό.
Στο "Fighting the World" συμπεριλήφθηκε το κομμάτι "Defender", το οποίο είχε κυκλοφορήσει σαν ΕΡ σινγκλ τέσσερα χρόνια νωρίτερα και στην αφήγηση του συμμετείχε ο Όρσον Γουέλς.
Θέσεις τσαρτ
Fighting the World (άλμπουμ)
Κοινότητα της Βικιπαίδειας
Κίνητρα ενασχόλησης
Η έρευνα έδειξε πως τα πιο συχνά αναφερόμενα κίνητρα ήταν η ευχαρίστηση, ιδεολογία, και αξίες, ενώ τα λιγότερο συχνά οι σταδιοδρομία, κοινωνικότητα, και προστατευτισμός.
Fighting the World
Θέσεις τσαρτ
Επίσημη κυκλοφορία: 14 Μαΐου 1987
Κοινότητα της Βικιπαίδειας
Κίνητρα ενασχόλησης
Το Ίδρυμα Wikimedia έχει διεξάγει πολλές έρευνες σχετικά με τους συνεισφέροντες χρήστες. Το 2008 διεξήγαγε μια εξαιρετικά λεπτομερή έρευνα σε σχέση με την Βικιπαίδεια, τα αποτελέσματα της οποίας δημοσιεύτηκαν τον Μάρτιο του 2010. Έκτοτε το ίδρυμα ξεκίνησε μια διαδικασία το 2011 κατά την οποία γινόταν έρευνες δύο φορές το έτος με σκοπό την καλύτερη κατανόηση των συντακτών της Βικιπαιδείας και την καλύτερη κάλυψη των αναγκών τους.
Άλλοι μελετητές, υπέθεσαν πως μια και η συνεισφορά στη Βικιπαίδεια είναι εθελοντική, η ικανοποίηση του συνεισφέροντα με το να συμμετέχει θα ήταν το ισχυρότερο κίνητρο. Ωστόσο, η έρευνα έδειξε πως αν και οι χρήστες αρχικά συνεισφέρουν στη Βικιπαίδεια γιατί το βρίσκουν μια ευχάριστη δραστηριότητα, ο πιο πιθανός παράγοντας που τους παρακινεί να συνεχίσουν να προσφέρουν είναι τα κίνητρα τα οποία βασίζονται στην αυτο-αντίληψη τους, όπως η αίσθηση ότι εκπληρώνουν ένα προσωπικό επίτευγμα όταν προσφέρουν κάτι που μπορεί να βοηθήσει άλλους ανθρώπους.
Fighting the World
Βραβεία
Fighting the World (άλμπουμ)
Κοινότητα της Βικιπαίδειας
Κίνητρα ενασχόλησης
Μια περαιτέρω μελέτη του από τους ίδιους ερευνητές εξερεύνησε τους λόγους γιατί οι χρήστες συνεχίζουν να επιμελούνται το περιεχόμενο της Βικιπαίδειας. Η μελέτη έγινε παρατηρώντας συντάκτες της αγγλικής έκδοσης του ιστότοπου με το δείγμα να ανέρχεται στις 288 έγκυρες συμμετοχές στην διαδικτυακή έρευνα. Τα αποτελέσματα έδειξαν και επιβεβαίωσαν πως η υποκειμενική αξία των εργασιών, η δέσμευση, και η διαδικαστική δικαιοσύνη ήταν σημαντικοί παράγοντες στην επίτευξη ικανοποίησης των Βικιπαιδιστών, και η ικανοποίηση ήταν η κινητήρια δύναμη για τη συνεχιζόμενη συνεισφορά τους.
Fighting the World
Τα μέλη του συγκροτήματος
Το "Fighting the World" ηχογραφήθηκε από τους εξής μουσικούς:
Κοινότητα της Βικιπαίδειας
Κίνητρα ενασχόλησης
Η Βικιπαίδεια στηρίζεται στις προσπάθειες των μελών της κοινότητας της για να αφαιρεί τους διάφορου τύπου βανδαλισμούς από τα λήμματα, και ο βανδαλισμός θα ήταν πολύ δύσκολο να εποπτευτεί εάν υπήρχαν περισσότεροι βάνδαλοι, ωστόσο η αναλογία ανάμεσα σε βάνδαλους και μη-βάνδαλους είναι πολύ μικρή.
Μέσα επικοινωνίας
Μέσω της Βικιπαίδειας έχουν δημιουργηθεί διάφορες ενημερωτικές εκδόσεις για την κοινότητα. Ένα διαδικτυακό ενημερωτικό δελτίο, εκδίδεται από τις 10 Ιανουαρίου του 2005, ενώ υπήρχε και ένα διαδικτυακό κόμικ με την ονομασία Srlink από το 2006 έως το 2008. Ένα podcast με την ονομασία Wikipedia Weekly ήταν ενεργό από το 2006 έως το 2009. Μερικές κοινότητες εντός της ΒΚ οι οποίες ασχολούνται με συγκεκριμένη θεματολογία και διατηρούν τις αντίστοιχες θεματικές πύλες, επίσης τη δική τους θεματολογία και επικοινωνίες.Οι δραστηριότητες εκτός του διαδικτύου οργανώνονται από το Ίδρυμα Wikimedia ή την κοινότητα της Βικιπαίδειας. Το WikiMeet είναι μια οργανωμένη συνάντηση Βικιπαιδιστών η οποία μερικές φορές είναι μικρή και ανεπίσημη, ή μεγάλη και επίσημη.
Wikimania
Η Wikimania είναι το ετήσιο διεθνές συνέδριο για τους χρήστες όλων των εγχειρημάτων τα οποία λειτουργούν υπό το Ίδρυμα Wikimedia (όπως η Βικιπαίδεια και τα υπόλοιπα αδερφά εγχειρήματα). Υπάρχουν διάφορα θέματα που παρουσιάζονται και συζητούνται στο συνέδριο αυτό, σχετικά με τα εγχειρήματα του ιδρύματος, άλλα wikis, ελεύθερο και ανοικτό λογισμικό, ελεύθερη γνώση και ελεύθερο περιεχόμενο, και τα διάφορα κοινωνικά και τεχνικά χαρακτηριστικά που σχετίζονται με τα θέματα αυτά.
Ψηφιακή επεξεργασία σήματος
Συχνότητα
Η ανάλυση στο πεδίο της συχνότητας αποκαλείται επίσης ανάλυση φάσματος (spectrum analysis, spectral analysis).
Κοινότητα της Βικιπαίδειας
Βίκινικ
Το ετήσιο Αμερικανικό Βίκινικ είναι μια κοινωνική συγκέντρωση η οποία γίνεται στις μεγάλες πόλεις των ΗΠΑ κάθε χρόνο κατά τη διάρκεια του καλοκαιριού συνήθως ακριβώς πριν την 4η Ιουλίου, και είναι μια πρωτοβουλία κατά την οποία οι Βικιπαιδιστές φέρνουν μαζί τους πικνίκ φαγητό και γνωρίζονται ο ένας με τον άλλο.
Κριτική
Μια άλλη σημαντική διαμάχη προκλήθηκε από την παρουσία συντακτών επί πληρωμή στη Βικιπαίδεια, κάτι που έκανε το ίδρυμα Wikimedia να αποστείλει μια νομική προειδοποίηση στην εταιρεία που δραστηριοποιούνταν στο χώρο αυτό.
Ο Τζίμι Ουέιλς ανέφερε πως χρειάζεται να διατηρηθούν και να βελτιωθούν όπου χρειάζεται τα ποιοτικά πρότυπα, ενώ την ίδια στιγμή η Βικιπαίδεια θα παραμένει ανοικτή, φιλική, και φιλόξενη ως κοινότητα, και αυτό είναι πρόκληση.
Ο συνιδρυτής της Βικιπαίδειας -ο οποίος το 2006 αποχώρησε για να δημιουργήσει το παρόμοιο εγχείρημα - χαρακτήρισε την κοινότητα της Βικιπαίδειας ως αναποτελεσματική και επιθετική, λέγοντας πως η κοινότητα δεν επιβάλει τους ίδιους τους κανονισμούς της αποτελεσματικά και συστηματικά, με συνέπεια οι διαχειριστές και οι απλοί συμμετέχοντες να είναι σε θέση να μπορούν να δράσουν επιθετικά έχοντας ασυλία, κάτι που δημιουργεί ένα κύκλο επιθετικότητας χωρίς τέλος.
Η εφημερίδα Τάιμς του Λονδίνου, εξέφρασε σκεπτικισμό ως προς την εξάρτηση της Βικιπαίδειας στην παρουσία συναίνεσης για τον σχηματισμό του περιεχομένου της, λέγοντας πως η Βικιπαίδεια δεν αποζητά την αλήθεια αλλά τη συναίνεση, ως μια ατελείωτη πολιτική συνάντηση της οποίας το τελικό αποτέλεσμα θα κυριαρχηθεί από αυτούς που φωνάζουν δυνατότερα και επιμονέστερα.
Αναγνώριση
Το ανεγέρθηκε στην πόλη  της Πολωνίας το 2014 προς τιμή της κοινότητας της Βικιπαίδειας.
Το βραβείο Εράσμους του 2015 απονεμήθηκε στην κοινότητα της Βικιπαίδειας για την προαγωγή της διάδοσης της γνώσης μέσω μιας πλήρους και διεθνούς προσβάσιμης εγκυκλοπαίδειας, και πως για να το καταφέρουν αυτό οι δημιουργοί της Βικιπαίδειας δημιούργησαν μια νέα και αποτελεσματική δημοκρατική πλατφόρμα. Το βραβείο αναγνωρίζει συγκεκριμένα τη Βικιπαίδεια ως κοινότητα ενός κοινού έργου στο οποίο συμμετέχουν δεκάδες χιλιάδες εθελοντές από όλο τον κόσμο.
Εξωτερικοί σύνδεσμοι
Κατηγορία:Παραλήπτες του βραβείου Erasmus Κατηγορία:Βικιπαίδεια
Ψηφιακή επεξεργασία σήματος
Μετασχηματισμός Ζ
Αν και τα αναλογικά φίλτρα συνήθως αναλύονται με βάση τη συνάρτηση μεταφοράς τους στο πεδίο των μετασχηματισμών Laplace, τα ψηφιακά φίλτρα αναλύονται στο πεδίο των μετασχηματισμών Ζ. Ένα ψηφιακό φίλτρο μπορεί να περιγραφεί στο πεδίο Ζ από το χαρακτηριστικό σύνολο μηδενικών και πόλων. Το πεδίο Ζ παρέχει έναν τρόπο αντιστοίχισης της ψηφιακής συχνότητας (δείγματα/δευτερόλεπτο) σε πραγματικές και φανταστικές συνιστώσες z, όπου για συνεχή περιοδικά σήματα και  (F είναι η ψηφιακή συχνότητα). Αυτό είναι χρήσιμο για την οπτικοποίηση της απόκρισης συχνότητας ενός ψηφιακού συστήματος ή σήματος.
Κυματίδια
thumb|300px|Παράδειγμα του διδιάστατου διακριτού μετασχηματισμού κυματιδίων που χρησιμοποιείται στο πρότυπο [[JPEG2000. Η αρχική εικόνα έχει περάσει από υψιπερατό φίλτρο, με αποτέλεσμα τρεις μεγάλες εικόνες, η καθεμία από τις οποίες περιγράφει τοπικές αλλαγές στην φωτεινότητα (λεπτομέρειες) της αρχικής εικόνας. Στη συνέχεια η εικόνα περνάει από βαθυπερατό φίλτρο και σμικρύνεται, με αποτέλεσμα μια προσεγγιστική εικόνα, η οποία στη συνέχεια περνάει από ένα υψιπερατό φίλτρο για να προκύψουν οι τρεις μικρότερες εικόνες της λεπτομέρειας, και τέλος περνάει από ένα βαθυπερατό φίλτρο για να παραχθεί η τελική προσεγγιστική εικόνα πάνω αριστερά.]] Στην αριθμητική ανάλυση και στη συναρτησιακή ανάλυση, ένας διακριτός μετασχηματισμός κυματιδίων (discrete wavelet transform, DWT) είναι κάθε μετασχηματισμός κυματιδίων, τα κυματίδια του οποίου είναι σε διακριτά δείγματα. Όπως και οι άλλοι μετασχηματισμοί κυματιδίων, ένα βασικό πλεονέκτημα σε σχέση με τους μετασχηματισμούς Φουριέ είναι η ανάλυση στον χρόνο: κρατά και την πληροφορία της συχνότητας και την πληροφορία της θέσης (στον χρόνο).
Εφαρμογές
Οι βασικές εφαρμογές της ψηφιακής επεξεργασίας σήματος είναι η επεξεργασία ηχητικών σημάτων, η συμπίεση ήχου, η ψηφιακή επεξεργασία εικόνας, η συμπίεση βίντεο, η επεξεργασία φωνής, η αναγνώριση φωνής, οι ψηφιακές τηλεπικοινωνίες, τα ραντάρ, τα σόναρ, η σεισμολογία και η βιοϊατρική. Κάποια πιο συγκεκριμένα παραδείγματα είναι η συμπίεση φωνής και η μετάδοση σε ψηφιακά κινητά τηλέφωνα, η ψηφιακή διόρθωση δωματίου (digital room correction) του ήχου στα ηχοσυστήματα και σε εφαρμογές ενίσχυσης ήχου (sound reinforcement), η πρόγνωση καιρού, οι οικονομικές προβλέψεις, η επεξεργασία δεδομένων από σεισμούς, η ανάλυση και ο έλεγχος βιομηχανικών διεργασιών, η ιατρική απεικόνιση (medical imaging) όπως οι αξονικές και οι μαγνητικές τομογραφίες, η συμπίεση MP3, τα γραφικά υπολογιστών, η επεξεργασία εικόνας, τα φίλτρα crossover και οι ισοσταθμιστές (equalizers) των ηχείων hi-fi, και τα ηχητικά εφέ που χρησιμοποιούνται μαζί με τους ενισχυτές ηλεκτρικής κιθάρας.
Υλοποίηση
Συχνά, όταν η επεξεργασία δεν χρειάζεται να γίνεται σε πραγματικό χρόνο, μπορεί να γίνει για λόγους οικονομίας με κάποιον υπολογιστή γενικής χρήσης και με τα σήματα εισόδου/εξόδου να βρίσκονται σε αρχεία, κάτι που δε διαφέρει πολύ από άλλες εφαρμογές επεξεργασίας δεδομένων. Χρησιμοποιούνται μαθηματικές τεχνικές ψηφιακής επεξεργασίας σήματος (όπως ο γρήγορος μετασχηματισμός Φουριέ ή FFT) και τα δείγματα-δεδομένα θεωρείται ότι είναι κατανεμημένα ομοιόμορφα στον χρόνο και στον χώρο. Ένα τέτοιο παράδειγμα είναι η επεξεργασία ψηφιακών φωτογραφιών με λογισμικό όπως το Photoshop.
Όταν όμως η εφαρμογή απαιτεί απόκριση σε πραγματικό χρόνο, η ψηφιακή επεξεργασία σήματος συνήθως υλοποιείται χρησιμοποιώντας εξειδικευμένους επεξεργαστές όπως ο DSP56000, ο TMS320 ή ο SHARC. Αυτοί συνήθως επεξεργάζονται τα δεδομένα χρησιμοποιώντας αριθμητική σταθερής υποδιαστολής (fixed-point arithmetic), αν και κάποιες εκδόσεις τους μπορούν να χρησιμοποιήσουν αριθμητική κινητής υποδιαστολής (floating point arithmetic) και είναι πιο ισχυροί. Για πιο γρήγορες εφαρμογές μπορούν να χρησιμοποιηθούν FPGA. Από το 2007 έχουν αρχίσει να εμφανίζονται πολυπύρηνες υλοποιήσεις ψηφιακών επεξεργαστών σήματος, από εταιρείες όπως η Freescale και η Stream Processors. Για ακόμα πιο γρήγορες εφαρμογές με πάρα πολλούς χρήστες μπορούν να σχεδιαστούν ολοκληρωμένα κυκλώματα εφαρμογών (ASIC) κατά περίπτωση. Για πιο αργές εφαρμογές, μπορεί να αρκεί ένας πιο αργός επεξεργαστής, όπως ένας μικροελεγκτής. Πολλές εφαρμογές ψηφιακής επεξεργασίας σήματος υλοποιούνται σε ενσωματωμένα συστήματα χρησιμοποιώντας ισχυρούς προσωπικούς υπολογιστές με πολυπύρηνους επεξεργαστές.
Βιβλιογραφία
Κατηγορία:Μετάδοση δεδομένων Κατηγορία:Ψηφιακά ηλεκτρονικά
Αυτοδύναμο Κίνημα Επαναστατικής Πολιτικής
Το Αυτοδύναμο Κίνημα Επαναστατικής Πολιτικής, γνωστότερο ως ΑΚΕΠ, είναι μια ιδεολογικο-πολιτική συλλογικότητα με κομματική συγκρότηση. Ασπάζεται το διαλεκτικό και ιστορικό υλισμό, τον ηθικό ιδεαλισμό και τον πολιτικό δημοκρατισμό, και απορρίπτει τον φιλοσοφικό ιδεαλισμό και τον χυδαίο και μηχανιστικό υλισμό. Εμπνέεται από τα ιδανικά της ελευθερίας, της δημοκρατίας, της εθνικής ανεξαρτησίας, της λαϊκής κυριαρχίας, της κοινωνικής δικαιοσύνης, της ειρήνης και της φιλίας των λαών.
Το ΑΚΕΠ έχει συλλογική ηγεσία, με Γενικό Γραμματέα της Κεντρικής Επιτροπής τον Σεραφείμ (Μάκη) Παπαπέτρου του Λουκά –οικονομολόγο, γραφείο τύπου της Κεντρικής Επιτροπής τη Δήμητρα (Μίκα) Στάθη του Δημητρίου –δικηγόρο, και οργανωτικό συντονιστή της Κεντρικής Επιτροπής τον Εμμανουήλ Γρηγοριάδη του Γρηγορίου –γιατρό, ο οποίος υπήρξε επίσης μέλος της Πολιτικής Επιτροπής του ΣΧΕΔΙΟΥ Β και μέλος του Πολιτικού Συμβουλίου της ΛΑΪΚΗΣ ΕΝΟΤΗΤΑΣ.
Κοστρομά
Η Κοστρoμά (Кострома) είναι μια ιστορική ρωσική πόλη και το διοικητικό κέντρο της Περιφέρειας Κοστρομά. Ακριβώς από δίπλα της ρέει μια Συμβολή ποταμών μεταξύ του Βόλγα και του ποταμού Κοστρομά. Σύμφωνα με την ρωσική απογραφή του 2010, η Κοστρομά είχε 268,742 κατοίκους, αριθμός που σχετικά έχει μείνει στάσιμος σύμφωνα και με προηγούμενες απογραφές.
Ιστορία
thumb|Η εκκλησία της Ανάστασης φτιαγμένη περίπου το 1652 στην Κοστρομά|alt=|left
Αυτοδύναμο Κίνημα Επαναστατικής Πολιτικής
Ιστορικό
Το ΑΚΕΠ ιδρύθηκε από πρώην μέλη και στελέχη πολιτικών φορέων του δημοκρατικού, προοδευτικού και ριζοσπαστικού, κοινοβουλευτικού και εξωκοινοβουλευτικού πολιτικού χώρου, με πρωτοβουλία του Αντώνη Χάλαρη του Πέτρου, επίτιμου Προέδρου του ΑΚΕΠ. Η ίδρυση του ΑΚΕΠ ολοκληρώθηκε ουσιαστικά με την ολοκλήρωση του πολιτικού προγράμματος και του καταστατικού του που εγκρίθηκε από την πλειοψηφία των μελών και των στελεχών του κόμματος σε καθολική μυστική ψηφοφορία.
Κοστρομά
Οι Λεηλασίες και οι Κυριαρχίες
Η πόλη καταγράφηκε για πρώτη φορά στα χρονικά το έτος 1213, αλλά οι ιστορικοί πιστεύουν ότι θα μπορούσε να είχε ιδρυθεί από τον Γιούρι Ντολγκορούκι περισσότερο από μισό αιώνα νωρίτερα, το 1152. Δεδομένου ότι πολλοί μελετητές πιστεύουν ότι πρώιμες φυλές των σλαβικών ανατολικών προσφύγων έφτασαν στη σύγχρονη Λευκορωσία, Την Ουκρανία και τη δυτική Ρωσία από 400 έως 600 μ.Χ., η Κοστρομά θα μπορούσε να είναι πολύ μεγαλύτερη από ό, τι είχε θεωρηθεί προηγουμένως.
Αυτοδύναμο Κίνημα Επαναστατικής Πολιτικής
Ιστορικό
Το ΑΚΕΠ, κατά την πρώτη περίοδο της ύπαρξής του, έδρασε ουσιαστικά και πρακτικά σαν όμιλος ιδεολογικο-πολιτικού προβληματισμού και σαν ομάδα σκέψης για την επεξεργασία θέσεων και απόψεων, τις οποίες παρουσίαζε και διέδιδε με εφημερίδες τοίχου, μπροσούρες κλπ., αλλά και με τη συμμετοχή του σε εθνικές εκλογές και σε εκλογές για το Ευρωκοινοβούλιο.
Το ΑΚΕΠ πρωτοεμφανίστηκε σαν επίσημο πολιτικό κόμμα, αναγνωρισμένο από τον Άρειο Πάγο και τη Βουλή των Ελλήνων, στις τριπλές επαναληπτικές εθνικές εκλογές της περιόδου 1989-1990 (18 Ιουνίου 1989, 5 Νοεμβρίου 1989, 8 Απριλίου 1990), και στις εκλογές για το Ευρωκοινοβούλιο 18 Ιουνίου 1989. Στις αυτοδιοικητικές εκλογές 7-14 Νοεμβρίου 2010 υποστήριξε το συνδυασμό «ΕΛΕΥΘΕΡΗ ΑΤΤΙΚΗ». Στις Ευρωεκλογές 25 Μαΐου 2014 μετείχε στο ψηφοδέλτιο του Σχεδίου Β' (με επικεφαλής τον Αλέκο Αλαβάνο), στις δε εθνικές εκλογές 20 Σεπτεμβρίου 2015 υποστήριξε το ψηφοδέλτιο της Λαϊκής Ενότητας (με επικεφαλής τον Παναγιώτη Λαφαζάνη).
Κοστρομά
Οι Λεηλασίες και οι Κυριαρχίες
Όπως και άλλες πόλεις της Ανατολικής Ρωσίας, το Κοστρομά απολύθηκε από τους Μογγόλους το 1238. Στη συνέχεια αποτέλεσε ένα μικρή πριγκηπάτο, υπό την ηγεσία του πρίγκηπα Βασίλι του Κοστρομά, ενός νεότερου αδελφού του διάσημου Αλεξάνδρου Νιέφσκι.
Αυτοδύναμο Κίνημα Επαναστατικής Πολιτικής
Ιστορικό
Το ΑΚΕΠ υπήρξε συνιστώσα του πολιτικού μετώπου της ΛαΪκής Ενότητας, μετείχε στο ψηφοδέλτιο της στις Ευρωεκλογές 26 Μαΐου 2019, διατηρώντας ωστόσο την οργανωτική και πολιτική του αυτοτέλεια.
Θέσεις - προτάσεις για την αντιμετώπιση της κρίσης
Το ΑΚΕΠ, σύμφωνα με το καταστατικό του, ονομάζει «επαναστατική μια πολιτική όταν δίνει νόημα και περιεχόμενο στην έννοια της κοινωνικής ελευθερίας. Όταν ενσωματώνει την ιστορική εμπειρία και κατευθύνεται από τη διαλεκτική και επιστημονική γνώση. Όταν θέτει ρεαλιστικούς στόχους και επιδιώκει εφικτές λύσεις στα κοινωνικά προβλήματα. Όταν υπηρετεί το κοινό συμφέρον της πλειοψηφίας του ταξικά διαρθρωμένου λαού». Το ΑΚΕΠ έχει τη γνώμη ότι στις σημερινές συνθήκες οι θέσεις και οι προτάσεις του για την έξοδο από τη κρίση συνιστούν επαναστατική πολιτική: